તમને થશે આ લાંબી ઝંઝટ છે. તમે ગોવાથી જે ટેક્સી કે ખાનગી વાહનમાં આવ્યા છો તે ડ્રાઇવર જ લાઇનમાં ઊભા રહીને તમારી જીપ, એન્ટ્રી ફી, લાઇફ જેકેટ બધાની વ્યવસ્થા કરી આપે છે. બાકી વિદેશી નાગરિકો તો કલાકો લાઇનમાં ઊભા રહે છે. તમારે સમય પસાર કરવા અહીં સ્પાઇસ ગાર્ડન અને નજીકમાં રેસ્ટોરન્ટ છે. જો તમે જીપ બુકિંગ સેન્ટરની સામે જ બેસવા માંગતા હશો તો થોડાક સ્થાનિક લોકોએ પોતાની જગ્યામાં બેઠક વ્યવસ્થા ઊભી કરી છે તેઓ માત્ર બેસવા માટે એક કલાકના 100 રૂપિયા વસૂલે છે. તેના કરતાં બહેતર છે તમારો ટર્ન આવે ત્યાં સુધી નજીકમાં સ્પાઇસ ગાર્ડનની રેસ્ટોરન્ટમાં જઈને કોફી પીવો.